  Майя Бывальцева Удмуртиын Быдӟым Атыкай ожысь батыръёслы сӥзем «Дауръёслы улэпесь удмуртъёс» книгалэн нырысетӥ экземплярез потӥз. 696 бамын 1 сюрс 300-лэсь трос удмуртъёслэн нимъёссы – Удмуртиысь, Татарстанысь, Башкортостанысь, Киров улосвылысь, Пермь шаерысь. Пусйымон, туннэ, 21-тӥ инвожое, бичетэн тодматон Удмуртиысь Йӧскалык музейлэн ожлы сӥзем адӟытон пушкын ортчиз. «Дауръёслы улэпесь удмуртъёс» книга потӥз Ижкарын Бичет бордын 17 ар пала Россиысь гожъясьёслэн огазеяськонзылэн ёзчиез, Кузебай Герд нимо йӧскалык премилэн лауреатэз Николай Кузнецов ужаз. Троссэ материалъёсты Подольскысь Обороная министерстволэн шор архивысьтыз шедьтӥз, озьы ик Москваысь архивъёсын ужаз. Солэн верамезъя, книга поттон – со бадӟым памятник, кудӥз котьку тонэн артэ. Та зарни фондэз удмурт ожгарчиослэн, малы ке шуоно татчы пыртэмын тужгес но орденлыко удмуртъёс – Совето Союзлэн Геройёсыз, вань куинь степенё Славы орденэн пусъемъёс, Ленин орденэн пусъемъёс, Александр Невский, Суворов, Кутузов полководческой орденъёсын. <…> Полклэн но командиръёссы вал удмуртъёс, туж тросэз батальонэн командовать каризы Николай Кузнецов, книгаез кылдытӥсьКнигае озьы ик пыртэмын 40 удмуртъёс, кин граждан оже но, Быдӟым Атыкай оже но ветлӥз. Ас вакытаз соос Удмуртилэн кунлыкезлэн кутсконаз сылӥзы. Ваньмызлэсь сямен туспуктэмъёссэс но шедьтыны луиз. Пусйыны кулэ, книгае сюрс 200 пала туспуктэмъёс пыртэмын. Соосты люкан, оло, тужгес секытэз вал, шуэ Николай Кузнецов. Секытгес вал туспуктэмъёсыз утчан. Валамон, наградной лист шедьтэмын, соос али интернетын но вань ни – Подвиг народа сайт. Но вот куке солэн геройлыко вамышез шедьтэмын, туспуктэмез кулэ – со быдэсак берытске кадь вордскем палъёсаз. Нош гуртъёсын ӧжыт ужало вал фотографъёс, соин ик со бадӟым вал шуг-секыт Николай Кузнецов, книгаез кылдытӥсьКнигаез Россиысь тодосъя академилэн Урал ёзэтысьтыз Эскеронъёсъя удмурт федерал центрлэн Историяя, кылъя но литературая институтаз бичазы, вылзэ тодмо суредась Юрий Лобанов лэсьтӥз. Бичетэз «Удмурт Кенеш» огазеяськон но «Ижысь мотозавод»Аксион-холдинг» акционер огазеяськон юрттэмен «Аксион» типографиын поттӥзы. Таиныз уженымы данъяськыны быгатӥськом, пусйиз «Удмурт Кенешлэн» тӧроез Татьяна Ишматова. Куке учкиськод сое, бугыртӥськем ваньмыз, вань сюлэм. Сомында тодмо адямиослэн атайёссы отчы пыртэмын, ӵыжы-выжыоссы пыртэмын. Куке адӟиськод аслэсьтыд ӵыжы-выжыостэ, со уката но кыӵе ке но мур музъемдэ гажан мылкыд пыӵатэ, что тынад ӵыжы-выжыосыд пыриськизы асьме музъемез утёнэ. <…> Мон туж шумпотӥсько – сыӵе адями сюриз, кудӥз ваньзэ радъяз архивъёсын ужаса, не просто йырысьтыз басьтыса, кудӥз быгатӥз ваньзэ сое огазеяны, чебер туспуктэмъёсты шедьтыса, ваньзэ сое огинэ люканы. Оскиськод таӵе дыръя, что ӵош кариськыса ваньмыз пӧрме. Луонлык но сюриз сое поттыны Татьяна Ишматова, «Удмурт Кенеш» огазеяськонлэн тӧроез, Удмуртиысь Кун Кенешлэн депутатэзТатьяна Ишматовалэн верамезъя, 500 лыдын книгаез пӧсьтолэзе поттозы. Куарусёнэ Удмуртиысь вань ёросъёсын тодматон ужрадъёс ортчозы. Бичетэз лыдӟиськонниосыл кузьмалозы, со пӧлын Йӧскалык лыдзетъюртлы. Вуоно арын ватсаса тиражен поттыны малпанъёс вань.  Нош Николай Кузнецов выль книга сярысь малпаське ни: Быдӟым Атыкай оже пыриськем кӧняезлэн удмуртъёслэн нимъёссы шараямтэ на.  Азьланяз эшшо но тыршом удмурт калыклэсь ожгарчиоссэ утчаны но, ӝутыны но. Табере ведь та бичет пыр ачиз удмурт но калык валалоз ни, кыӵе ожмаськизы, востэм но возьдаськись удмуртъёс, кыӵе геройлыко соос ожмаськизы Николай Кузнецов, книгаез кылдытӥсьНиколай Кузнецов озьы ик пусйиз, Россиысь одӥгезлэн но финн-угор калыклэн таӵе книгаез ӧвӧл на.  Тегъёс: Мерлык Ижкар Удмуртия удмуртъёс ТатьянаИшматова БыдӟымАтыкайож книгаос  